**Ministru kabineta noteikumu projekts “Grozījumi Ministru kabineta 2017. gada 25. aprīļa noteikumos Nr. 222 “Valsts un Eiropas Savienības atbalsta piešķiršanas kārtība 16. pasākuma “Sadarbība” 16.1. apakšpasākumam “Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai” un 16.2. apakšpasākumam “Atbalsts jaunu produktu, metožu, procesu un tehnoloģiju izstrādei” atklātu projektu iesniegumu konkursu veidā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva.Eiropas Parlamenta un Padomes 2020. gada 23. decembra Regula (ES) 2020/2220, ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Sagatavotais Ministru kabineta noteikumu projekts “Grozījumi Ministru kabineta 2017. gada 25. aprīļa noteikumos Nr. 222 “Valsts un Eiropas Savienības atbalsta piešķiršanas kārtība 16. pasākuma “Sadarbība” 16.1. apakšpasākumam “Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai” un 16.2. apakšpasākumam “Atbalsts jaunu produktu, metožu, procesu un tehnoloģiju izstrādei” atklātu projektu iesniegumu konkursu veidā”” (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.Patlaban Ministru kabineta 2017. gada 25. aprīļa noteikumi Nr. 222 “Valsts un Eiropas Savienības atbalsta piešķiršanas kārtība 16. pasākuma “Sadarbība” 16.1. apakšpasākumam “Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai” un 16.2. apakšpasākumam “Atbalsts jaunu produktu, metožu, procesu un tehnoloģiju izstrādei” atklātu projektu iesniegumu konkursu veidā” (turpmāk – noteikumi Nr. 222) paredz atbalsta saņemšanu tikai līdz 2020. gada 31. decembrim, taču, tā kā saistībā ar Daudzgadu finanšu ietvara 2021.–2027. gadam lēmumu pieņemšanas kavēšanos, kā arī paredzēto Kopējās Lauksaimniecības politikas (turpmāk – KLP) reformu nav laikus pieņemti Eiropas Savienības tiesību akti, lai nodrošinātu laicīgu KLP jaunā plānošanas perioda uzsākšanu 2021. gadā, tiek pagarināta esošā plānošanas perioda Lauku attīstības programmas 2014.–2020. gadam īstenošana, nosakot 2021. un 2022. gadu par pārejas periodu.Tādējādi nepieciešams precizēt dalībvalstu normatīvos aktus par atbilstošu rīcību pārejas laikā, tāpēc ar noteikumu projektu tiek precizēti atbalsta saņemšanas termiņi, ievērojot pārejas periodā pieejamā finansējuma izlietojumu (ievērojot N+3 principu) līdz 2025. gada 31. decembrim, proti, noteikts, ka lēmumu par atbalsta piešķiršanu saskaņā ar šiem noteikumiem var pieņemt līdz 2023. gada 31. decembrim. Turklāt noteikts, ka maksimālais projekta īstenošanas termiņš ir pieci gadi no dienas, kad pieņemts lēmums par atbalsta piešķiršanu, bet ne ilgāk kā līdz 2025. gada 30. jūnijam. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem, kas ir Eiropas Inovāciju partnerības lauksaimniecības ražīgumam un ilgtspējai darba grupa (turpmāk – EIP darba grupa) vai atbalsta pretendentu grupa.EIP darba grupa – darba grupa, kuru izveidojuši sadarbības partneri projekta īstenošanai un kura sekmē EIP mērķu sasniegšanu. EIP darba grupa apvieno vismaz trīs dažādus un neatkarīgus sadarbības partnerus – lauksaimniekus, mežsaimniekus, lauksaimniecības produktu pārstrādātājus, pārstāvjus no lauksaimniecības, mežsaimniecības vai lauksaimniecības produktu pārstrādes nozares nevalstiskajām organizācijām vai kooperatīviem, pētniekus (arī studentus), konsultantus vai citas inovācijās ieinteresētās puses.Savukārt atbalsta pretendentu grupu veido vismaz divi dažādi un neatkarīgi sadarbības partneri – lauksaimniecības produktu ražotājs (lauksaimnieks), meža īpašnieks vai tiesiskais valdītājs (mežsaimnieks) vai lauksaimniecības produktu pārstrādātājs, ražotāju grupa, kooperatīvs, pārstāvji no lauksaimniecības, mežsaimniecības vai lauksaimniecības produktu pārstrādes nozares nevalstiskajām organizācijām vai pētnieks.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos iespēju piešķirt finansējumu pretendentiem, kas atbildīs atbalsta saņemšanas nosacījumiem, un tas neradīs administratīvā sloga palielināšanos maksājumu pretendentiem, jo tiek saglabāta līdzšinējā atbalsta administrēšanas pieeja. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 046 000 | 680 000 | 3 067 092 | 1 360 000 | 1 057 560 | 1 360 000 | 1 140 397 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 046 000 | 680 000 | 3 067 092 | 1 360 000 | 1 057 560 | 1 360 000 | 1 140 397 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 5 950 000 | 1 000 000 | 4 510 429 | 2 000 000 | 1 555 236 | 2 000 000 | 1 677 055 |
| 2.1. valsts pamatbudžets | 5 950 000 | 1 000 000 | 4 510 429 | 2 000 000 | 1 555 236 | 2 000 000 | 1 677 055 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -1 904 000 | -320 000 | -1 443 337 | -640 000 | -497 676 | -640 000 | -536 658 |
| 3.1. valsts pamatbudžets | -1 904 000 | -320 000 | -1 443 337 | -640 000 | -497 676 | -640 000 | -536 658 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | -320 000 |  | -640 000 |  | -640 000 | -536 658 |
| 5.1. valsts pamatbudžets | -320 000 | - 640 000 | -640 000 | -536 658 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lauku attīstības programmas pasākumā “Sadarbība” papildu piešķirts pārejas perioda publiskais finansējums 9 000 000 *euro* apmērā, ko veido ELFLA līdzfinansējums 68 % (6 120 000 *euro*) un Latvijas valsts līdzfinansējums 32 % (2 880 000 *euro*) apmērā. Pasākumam publiskais finansējums 9 000 000 *euro* apmērā tiek novirzīts no Lauku attīstības programmas īstenošanai piešķirtā pārejas perioda finansējuma 2021. un 2022. gadam, kurš apstiprināts Ministru kabineta 2021. gada 4. februāra protokollēmumā (prot. Nr. 12 28.§) “Informatīvais ziņojums “Par Latvijas Lauku attīstības programmas 2014.–2020. gadam pārejas periodu””.Lauku attīstības programmas grozījumi par papildu publisko finansējumu pasākumā tika saskaņoti 2021. gada 11. februāra Lauku attīstības programmas uzraudzības komitejas sēdē, un 2021. gada 19. martā tie tika iesniegti Eiropas Komisijā ar elektroniskās datu apmaiņas sistēmas *SFC 2014* starpniecību.Ņemot vērā Zemkopības ministrijas budžetā saskaņā ar likumu “Par valsts budžetu 2021. gadam” un likumu “Par vidēja termiņa budžeta ietvaru 2021., 2022. un 2023. gadam” pasākumam “Sadarbība” plānoto finansējumu 2021., 2022. un 2023. gadam:* 2021. gadā papildus nepieciešami 1 000 000 *euro*;
* 2022. gadā papildus nepieciešami 2 000 000 *euro*;
* 2023. gadā papildus nepieciešami 2 000 000 *euro*;
* 2024. gadā nepieciešami 3 232 291 *euro* (tajos ietverts arī esošā 2014.–2020. gadam finanšu plānošanas perioda finansējums);
* 2025. gadā nepieciešami 2 000 000 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ir mainījies pasākuma īstenošanai pieejamais publiskais finansējums, jo ir izdarīti grozījumi Lauku attīstības programmā (2021. gada 11. februārī saskaņoti ar Lauku attīstības programmas uzraudzības komiteju), kuri paredz pārejas perioda publiskā finansējuma piešķiršanu. Publiskā finansējuma nodrošināšanai pasākumam valsts budžetā ir nepieciešami papildu finanšu līdzekļi.Nepieciešamo finansējumu pasākuma īstenošanai Zemkopības ministrija pieprasīs normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Zemkopības ministrija atbalstu pasākuma īstenošanai izmaksās no budžeta apakšprogrammas 65.08.00. “Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība |
| 2. | Sabiedrības līdzdalība projekta izstrādē | Informācija par noteikumu projektu 08.04.2021. ievietota tīmekļvietnē [www.zm.gov.lv](http://www.zm.gov.lv). |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs K. Gerhards

Silicka 67027393

Natalja.Silicka@zm.gov.lv